**ОБЩИНСКА ИЗБИРАТЕЛНА КОМИСИЯ – КРУМОВГРАД**

**Ул. „Трети март №3, тел.03641/ 76- 26, факс 03641/ 70-24,oik0915@cik.bg**

**П Р О Т О К О Л**

 **№ 39**

Днес 23.02.2016 г. от 17.30 часа се проведе заседание на общинската избирателна комисия, на което присъстваха следните лица:

Председател – Атанас Славчев Тюрдиев

Секретар - Фатме Халил Осман

 и членовете

1.Иван Симеонов Иванов

2.Обретко Самуилов Самуилов

3. Ренета Славчева Хубенова

4. Диана Атанасова Вълкова

5.Мирослав Асенов Бораджиев

6. Тонка Миткова Тодорова

7. Айхан Метин Мехмед

8.Павел Александров Красев

Отсъства Мария Филипова Делчева – зам.председател на ОИК.

 Председателят на общинската избирателна комисия Атанас Тюрдиев предложи заседанието да премине при следния,

**Д Н Е В Е Н Р Е Д:**

1. **Разглеждане на възражение от Ахмед Мехмед Ирик – кмет на кметство с.Златолист, община Крумовград във връзка с вземане на решение за прекратяване на пълномощията му като кмет на кметство с.Златолист.**

Така предложеният дневен ред се подложи на гласуване.Гласували 10 членове на Общинската избирателна комисия, против няма

**По точка първа** от приетият дневен ред

Председателя на ОИК – Крумовград Атанас Тюрдиев докладва:

Във връзка с изпратеното от ОИК – Крумовград уведомително писмо до Ахмед Мехмед Ирик -кмет на кметство с.Златолист, общ.Крумовград с наш изх. № 997/19.02.2016г., с което го уведомява, че към 19.02.2016г. Общинска избирателна комисия е констатирала факта, че същият не е изпълнил разпоредбата на чл.41, ал.3 от ЗМСМА, което обстоятелство се потвърждава и от Удостоверения с изх. рег. № 20160210111401 и 20160210111530/10.02.2016г. на Агенция по вписванията и уведомява лицето, че на основание чл.42, ал.3 от ЗМСМА има право на писменно възражение пред ОИК – Крумовград в тридневен срок от получаването му.

В срок в ОИК - Крумовград постъпи **възражение с вх.№137/22.02.2016г.** от г-н Ахмед Мехмед Ирик - кмет на кметство с.Златолист, общ.Крумовград.

Във възражението си г-н Ахмед Мехмед Ирик, твърди, че е извършил всички необходими действия за прекратяване на правомощията му като член на Контролен съвет към «Районна всестранна кооперация «Наркооп», ЕИК 000222392 – Крумовград и за прекратяване на участието му като съдружник в «Крумкооп – 1» ООД, ЕИК 108563610 – Крумовград, още на следващия ден на 10.11.2015 г. след полагането на клетва и встъпването му в длъжност. Твърди, че е уведомил Общинската избирателна комисия за предприетите от него действия, след изтичане на едномесечния срок от встъпването му в длъжност.

Към възражението е приложил като доказателства, копия от писма от «Крумкооп» и от «Наркооп» -Крумовград.

Председателя на ОИК Атанас Тюрдиев предостави възможност на членовете на ОИК за становища.

Фатме Осман – Предлагам да излезем с решение за отказ да прекратим пълномощията на кмета на кметство с.Златолист, община Крумовград – Ахмед Мехмед Ирик. Той е подал уведомление на 10.11.2015 г. за прекратяване на правомощията му като член на Контролен съвет на «Районна всестранна кооперация «Наркооп» и за прекратяване на участието му като съдружник на «Крумкооп – 1» ООД – Крумовград на 10.11.2015 г. след встъпването му в длъжност. Твърди, че е уведомил Общинската избирателна комисия за предприетите от него действия, след изтичане на едномесечния срок от встъпването му в длъжност. Считам, че това е маловажно, той е изпълнил в срок, като предприел необходимите действия за прекратяване на дейността си като член на Контролен съвет.

Иван Иванов – Трябва да помислим какви последствия може да има за ОИК, едното и другото решение. Считам, че и двете страни ще обжалват решението на ОИК. Трябва да действаме принципно като комисия. Административния съд – Кърджали да реши дали сме прави.

Диана Вълкова –Не може да делим изискванията на закона – кое е изпълнил и кое не е изпълнил. След като не е изпълнил половината от задълженията си съгласно закона значи не е изпълнил.

Аз предлагам да прекратим пълномощията на кмета на с.Златолист, община Крумовград.

Тонка Тодорова - Съгласна съм с Диана Вълкова. Закона не прави разграничение в нормата на чл.41, ал.3 от ЗМСМА. Не са изпълнени две от условията - не е уведомил в срок ОИК и председателя на Общинския съвет. Аз съм за решение за прекратяване на пълномощията на кмета на кметство с.Златолист, община Крумовград – Ахмед Ирик.

Обретко Самуилов –Общинската избирателна комисия не е уведомена в срок и на практика това е основание за прекратяване на пълномощията на кмета на кметство с.Златолист – Ахмед Ирик.

Фатме Осман – Въпреки становищата на колегите, аз още веднъж апелирам да не се прекратяват пълномощията на кмета на кметство с.Златолист - Ахмед Мехмед Ирик, защото считам, че той е спазил процедурата и не уведомяването в срок на Общинската избирателна комисия е маловажно.

Диана Вълкова - да вземем решение с което да прекратим пълномощията на кмета на кметство с.Златолист, община Крумовград - Ахмед Мехмед Ирик.

Председателя на ОИК Атанас Тюрдиев,

Колеги предвид така изразените становища, Ви предлагам следният проект на

**РЕШЕНИЕ №173**

**Относно:** Прекратяване пълномощията на Ахмед Мехмед Ирик, с ЕГН …………., кмет на кметство с.Златолист, община Крумовград, област Кърджали.

За вземане на настоящето решение ОИК – Крумовград взе предвид следните документи:

1.Уведомление с вх.№132/29.01.2016г. от Ахмед Мехмед Ирик кмет на кметство с.Златолист, община Крумовград относно предприетите действия за прекратяване на членството му в контролния съвет на РВК „Наркооп“ и за освобождаването му като съдружник в „Крумкооп-1“ ООД Крумовград.

2.Молба с вх.№ 3/10.11.2015 г. до управителя на „Крумкооп“-1 ООД -Крумовград за освобождаването му като съдружник.

3.Молба с вх.№ 14/10.11.2015 г. до председателя на РВК „Наркооп“ за освобождаването му като член на Контролния съвет.

4.Уведомление от Ахмед Ирик с.вх.№136/18.02.2016г. за представени допълнителни документи към уведомление с вх.№132/29.01.2016г.

5.Покана за участие в заседание, редовно годишно отчетно изборно събрание на съдружниците при „Крумкооп-1“ ООД гр.Крумовград.

6.Покана за редовно годишно- отчетно и изборно събрание на РВК „Наркооп“- Крумовград.

7.Удостоверение с № 20160210111401 от 10.02.2016г., от което е видно, че към дата 10.02.2016г. Ахмед Ирик – кмет на кметство с.Златолист, продължава да бъде член на контролен съвет към РВК „Наркооп“ – Крумовград.

8. Удостоверение №20160210111530 от 10.02.2016г., от което е видно, че към дата 10.02.2016г. г-н Ахмед Ирик – кмет на кметство с.Златолист, община Крумовград продължава да бъде съдружник в „Крумкооп-1“ООД – Крумовград.

9.Възражение с вх.№ 137 от 22.02.2016 г. от Ахмед Мехмед Ирик – кмет на кметство с.Златолист.

10.Писмо с изх. №14 от 22.02.2016г. на РВК „Наркооп“ - Крумовград.

11.Писмо №1 от 22.02.2016г. на „Крумкооп -1“ ООД – Крумовград.

От гореизложеното ОИК – Крумовград установи следните факти:

До 29.01.2016г. в ОИК – Крумовград не е постъпило уведомление по реда на чл.41, ал.3 от ЗМСМА от Ахмед Мехмед Ирик – кмет на кметство с.Златолист, община .Крумовград, област.Кърджали.

Г-н Ахмед Мехмед Ирик –кмет на кметство с.Златолист, община Крумовград е изпълнил задължението съгласно чл.41, ал.3 от ЗМСМА

 **в частта** **относно** **предприемане на необходимите действия за** **прекратяване на членството към Контролен съвет «Наркооп» -Крумовград и като съдружник в «Крумкооп- 1» ООД- Крумовград.**

Чл.41, ал.3 от ЗМСМА вменява и задължението, че лицето избрано за кмет трябва **и да уведоми писменно за предприетите от него действия за прекратяване на дейността председателя на общинския съвет и общинската изибрателна комисия в едномесечен от обявяването на изборните резултати.**

Вземайки предвид гореизложените факти, Общинска избирателна комисия - Крумовград установява, че **са налице основанията за предсрочно прекратяване пълномощията на г-н Ахмед Мехмед Ирик – кмет на кметство с.Златолист,** общ.Крумовград, поради което и на основание **чл.42, ал.1, т.4 от** **Закона за местното самоуправление и местната администрация.**

 Общинска избирателна комисия – Крумовград

**РЕШИ:**

**1.ПРЕКРАТЯВА предсрочно пълномощията** на кмета на кметство с.Златолист, община Крумовград, област Кърджали **Ахмед Мехмед Ирик ИСМАИЛ, с ЕГН:** …….., – обявен с Решение № 110 от 27.10.2015 г. на ОИК – Крумовград, за избран за кмет на кметство с.Златолист, община Крумовград, област Кърджали на изборите проведени на 25.10.2015г.

**2/.ОБЕЗСИЛВА издаденото на Ахмед Мехмед Ирик, с ЕГН:………..,** **Удостоверение №897/29.10.2015г. - за избран за кмет на кметство с.Златолист, община Крумовград.**

**За решението гласували 10 членове на ОИК**

**ЗА – 9 гласа**: Атанас Тюрдиев – председател и членовете Иван Иванов, Обретко Самуилов, Ренета Хубенова, Диана Вълкова, Мирослав Бораджиев, Тонка Тодорова,Павел Красев и Айхан Мехмед.

**Против 1**- Фатме Халил Осман – секретар на ОИК, колеги гласувам с особено мнение, поради това, че в по-голямата си част той е изпълнил задължението си по чл.41, ал.3 от ЗМСМА и че не е уведомил ОИК в срок е маловажно.

Решението на Общинската избирателна комисия може да бъде оспорвано в 7-дневен срок по реда на чл.459 от Изборният кодекс пред Административен съд – Кърджали.

На основание чл.42, ал.3, изречение последно от ЗМСМА препис от настоящето Решение да се изпрати на Централната избирателна комисия и на Председателя на Общински съвет – Крумовград в тридневен срок от влизането му в сила.

Поради изчерпване на дневния ред заседанието беше закрито от председателя на комисията.

 Председател ОИК:………….

 /Атанас Тюрдиев/

 Секретар ОИК:…………

 /Фатме Осман/